|  |  |  |
| --- | --- | --- |
|  |  | **Arkivsak:** **2022/1920**-2**Arkiv:** **Saksbehandler:** **Ingvild Øfsti****Dato:** **04.05.2022** |

**Saksfremlegg**

|  |
| --- |
| **SAKSGANG** |
| ***Utvalg*** | ***Møtedato*** | ***Utvalgssak*** |
| Formannskapet | 10.05.2022 | 51/22 |

# Planstrategi 2022-2023. Høring.

## Kommunedirektørens forslag til vedtak:

Med hjemmel i plan- og bygningslovens § 10 legges Frosta kommunes forslag til kommunal planstrategi for perioden 2020- 2023, ut på offentlig høring med minst 30 dagers høringsfrist. Høringsfrist 8. juni kl 12.00.

--- slutt på innstilling ---

## Behandling i Formannskapet - 10.05.2022

Det er en skrivefeil i vedtaket vedrørende perioden. Riktig skal være 2022-2023.

## Vedtak

Kommunedirektørens innstilling enstemmig vedtatt.

**Endelig vedtak:**

Med hjemmel i plan- og bygningslovens § 10 legges Frosta kommunes forslag til kommunal planstrategi for perioden 2022- 2023, ut på offentlig høring med minst 30 dagers høringsfrist. Høringsfrist 8. juni kl 12.00.

--- slutt på saksprotokoll ---

|  |
| --- |
| Vedlegg |
| 1 | Planstrategi 2022 - 2023. Høringsutkast. |

## Bakgrunn for saken:

Kommunal planstrategi er en oversikt over kommunens planer, og en prioritering av det kommunale planarbeidet. «Kommunestyret skal minst én gang i hver valgperiode, og senest innen ett år etter konstituering, utarbeide og vedta en kommunal planstrategi.» jf. plan- og bygningsloven § 10-1.

Forslag til prioritering av planer og en begrunnelse for prioriteringene ligger i den vedlagte planstrategien. Forslag til prioritering er Kommuneplanens samfunnsdel og Sentrumsplan. En overordnet ROS-analyse er ikke ansett som en plan, men som et grunnlagsdokument som vil være viktig for arbeidet med kommunens samfunnsdel og vil bli gjennomført i planperioden.

## Saksopplysninger:

Lovgrunnlag

Plan- og bygningslovens § 10-1 sier at kommunestyret skal minst en gang i hver valgperiode, og senest innen ett år etter konstituering, utarbeide og vedta en kommunal planstrategi.

Kommunen skal i arbeidet med kommunal planstrategi innhente synspunkter fra statlige og regionale organer og nabokommuner. Forslag til vedtak i kommunestyret skal gjøres offentlig minst 30 dager før kommunestyrets behandling. Det er viktig å understreke at det er kommunestyret som er ansvarlige for utarbeidingen av en planstrategi.

Formålet med planstrategien er at den skal vise en politisk prioritering av det totale planbehovet i kommunestyreperioden, og herunder være grunnlag for å vurdere om gjeldende kommuneplan eller deler av denne helt eller delvis skal revideres.

Historikk

Planstrategien skal rulleres en gang hver kommunestyreperiode, og da i løpet av det første hele året. I Frosta kommune er sist gjeldende identifiserte planstrategi for perioden 2012-2015. Fremlagte forslag til planstrategi gjelder for perioden 2022-2023. Bakgrunnen for valgt planstrategiperiode er knytningen til valgperiodene, og at planstrategien igjen skal rulleres første år etter at nytt kommunestyre er valgt.

Planprosess

Arbeidet med planstrategien er etterlyst fra politisk hold. Administrasjonen har informert om arbeidet med planstrategien, lovgrunnlaget og innholdet, behandlingsmåten og mulig framdrift i prosessen, i formannskapets strategisamling.

Alle kommunale virksomheter har vært invitert til å komme med innspill til planstrategien gjennom arbeidsmøter i ledergruppen og utvidet ledergruppe våren 2022.

Frosta kommune mangler en gyldig kommuneplan, da siste samfunnsdel gjaldt for perioden 2009-2020. Planen er lovpålagt. Prioriteringen i planstrategien er ansett som realistisk, da det er prioritert få overordnede plan på grunn av begrenset ressurs i kommunen til planarbeid.

Det er i prosessen med planstrategi identifisert at kommunen har et lite fungerende planhierarki. Dette er det er behov for å utarbeide parallelt med utarbeidelse av planer som er foreslått prioritert.

Det er identifisert behov for mer systematisk kunnskapsgrunnlag for å kunne drøfte kommunens strategiske valg knyttet til samfunnsutvikling, herunder langsiktig arealbruk, miljøutfordringer, tjenesteleveranser og en vurdering av kommunens planbehov i valgperioden. Dette vil det arbeides videre med inn mot neste planstrategiprosess.

## Vurdering:

Utarbeidelse av en kommunal planstrategi er en lovpålagt oppgave (plan- og bygningslovens § 11-). Vedlagte planstrategi er utarbeidd av etat organisasjon og samfunn. En planstrategi skal ikke bare være en ønskeliste over planer man ønsker å få utarbeidet, men det må også ligge klare prioriteringer bak det som vedtas, basert på kommunens behov, med utgangspunkt i tilgjengelige ressurser. Arbeidet med de konkrete planene vil kreve kjøp av tjenester, og budsjettprioriteringer i forbindelse med planarbeidene. Kommunedirektøren understreker at uttalelser i høringsrunden og prioriteringer etter høring kan medføre en forskyvning av enkelte av de lovpålagte foreslåtte planene over i neste planperiode.

## Konklusjon:

Det foreslås at forslaget til kommunal planstrategi for perioden 2020- 2023 legges ut på offentlig høring, med 30 dagers høringsfrist. Høringsfrist 8. juni kl. 12.00. Målet er å få planen ferdigbehandlet i kommunestyret i juni.

Endre Skjervø

Kommunedirektør